31994D0327
L 146/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 май 1994 година
относно определянето на критерии за провеждане на ежегодни тестове на домашни птици за разплод за откриване на нюкасълска болест, в приложение на член 12, параграф 2 от Директива 90/539/ЕИО на Съвета
(текст от значение за ЕИП)
(94/327/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (1), последно изменена с Директива 93/120/ЕО на Съвета (2), и по-специално член 12, параграф 2 от нея,
като има предвид, че методологиите, които се използват за провеждането на серологични тестове за нюкасълска болест, трябва да включват подробности относно процедурата по вземане на проби, процедурата за провеждане на тестовете и тълкуването на резултатите от тестовете;
като има предвид, че разпоредбите, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Серологичното изследване за откриване на антитела на нюкссълската болест, посоченo във второ тире от член 12, параграф 2 от Директива 90/539/ЕИО на Съвета, трябва да отговаря на изискванията от приложението.
Член 2
Настоящото решение се прилага от 1 януари 1995 г.
Член 3
Адресати на настоящото решение са държавите-членки.
Съставено в Брюксел на 19 май 1994 година.